Amalá ai ébá bátə́le məmvéndé ḿból básán bəkálada və ébá bə́ étíbílí. 2Bátsīdan zəzə̌ bod á mə̄ndá mə̄dzó, bâbɛn tsíg mīḿbúbúá ǹtól sósōó, bányīm bīngɔ́ngɔ́l bí bod məkyəbə mábán[1], miǹkús mí nə̄ bɔ́ və byə́m bí ńsa, bǎn nyūí və miǹkíl mí ńsǒm. 3Myǎyi bɔ yá ámǒs məkunuŋa á ńkulu amalá ā yi kə́ sɔ̄ óyǎb, myǎyi túb ábə̄ zá nə́ á ka mínā ? Myǎyi líg ákūmá dáán vé ? 4Dzam afə́ təge ai dɔ́, və nâ myǎkə kulubu ai miǹkóm á mim̀bog, və nâ myǎkə dzogobo á sī ai mim̀bim bítá. Tɔ nálā, olún wóé təge vɔ́bi, və wɔ́ wóé ó dzudu bɔ́ á ńlō á yób.